Focar de coronavirus la o fabrică din București: 20 de angajați au fost diagnosticați cu COVID-19.
20 de angajaţi ai fabricii de ciocolată Kandia au fost depistaţi cu coronavirus. Miercurea trecută, o angajată a fost testată pozitiv cu Covid-19. Întreaga secţie a fabricii a fost închisă.
Un nou focar de coronavirus a izbucnit la fabrica de ciocolată Kandia din Capitală. Potrivit unor surse din cadrul Ministerului Sănătăţii, 20 de angajaţi ai fabricii au fost depistataţi cu Covid-19.Săptămâna trecută, compania a decis să fie testaţi toţi angajaţii, după ce pe data de 10 iunie o angajată a fost diagnosticată cu coronavirus.Toţi angajaţii găsiţi infectaţi vor intra în carantină, iar secţia unde aceştia lucrau a fost închisă.DSP București a anunțat că a fost informată vineri de Kandia Dulce cu privire la rezultatele testărilor efectuate la angajații societății."Din cei 51 de angajați testați pentru depistarea infecției cu SARS-CoV-2, 20 au avut rezultate pozitive. DSPMB a inițiat imediat, conform procedurilor, ancheta epidemiologică, aceasta fiind în acest moment în desfășurare. Persoanele depistate pozitive cu infecția SARS-CoV-2 urmează să fie internate în spitalele desemnate Covid", a transmis DSP București.